### 16.    Beslutning om prioritering af trafiksikkerhedsprojekter 2017

**Åbent**

Sagsnr.: 326-2017-7829        J.nr.: 05.13.00           Dokumentnr.:
326-2017-92781

**Sagstype**

Beslutning.

**Resume og sagens baggrund**

Teknik og Miljøudvalget besluttede på mødet den 2. marts
2017, at forslag til trafiksikkerhedsprojekter 2017 skulle genbehandles.
Nærværende sag er genfremsendelse af fornyet forslagsliste med henblik på en
prioritering af de trafiksikkerhedsprojekter, der skal arbejdes videre med i
2017.

**Indstillinger**

Direktøren indstiller,

1) at der arbejdes videre med de i Bilag 1 med blåt anførte projekter, og

2) at administrationen bemyndiges til at foretage den endelige prioritering
af de pågældende projekter inden for rammen.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

Hvert år prioriterer Teknik- og Miljøudvalget hvilke
trafiksikkerhedsprojekter, der ønskes igangsat i det kommende år. Dette sker ud
fra borgerhenvendelser, uheldskortlægningen og trafiksikkerhedsplanen. Den nye
Trafiksikkerhedsplan 2016-2020 vil danne baggrund for vurderingen af indsatser
og prioriteringer i 2017 og de kommende år.

Beslutning om anlægsbevilling til samt prioritering af
trafiksikkerhedsprojekter i 2017 blev fremlagt på det seneste udvalgsmøde.
Udvalget ønskede at genbehandle forslagene til trafiksikkerhedsprojekter 2017
ud fra en fornyet forslagsliste.

I Bilag 1 er vist en liste over de trafiksikkerhedsprojekter
(det der er fremhævet med blåt), som administrationen foreslår, at der arbejdes
videre med i 2017. I samme bilag er vist øvrige registrerede forslag til
trafiksikkerhedsprojekter, som ikke foreslås prioriteret i 2017.

De i Bilag 1 viste projekter og indsatser foreslås igangsat til
videre bearbejdning i 2017. Igangsættelsen vil for en del projekters
vedkommende betyde, at der iværksættes forundersøgelser for at kortlægge det
aktuelle billede i forhold til de konkrete steder og strækninger. Prioriterede
projekter kan derfor senere blive fravalgt på baggrund af forundersøgelserne.
Forundersøgelsesfasen består blandt andet af besigtigelser, trafik-og
hastighedsmålinger, borgerinddragelser og dialog med politiet.

De foreslåede projekter har tilsammen et estimeret
prisoverslag på i alt 7,272 mio. kr. Der ligger imidlertid en del uklarhed
omkring mange af forslagene, og erfaringer har vist, at en del projekter
bortfalder eller udføres anderledes end forventet.

Det foreslås, at administrationen bemyndiges til på baggrund
af forundersøgelserne og de nærmere beregninger af priser at foretage den
endelige prioritering inden for rammen. Projekter, der eventuelt ikke kan
rummes inden for rammen i 2017, vil blive overført til prioritering i
forbindelse med den nye anlægsramme i 2018.

**Økonomiske konsekvenser**

Ingen økonomiske konsekvenser.

**Teknik- og Miljøudvalgets møde
den 30. marts 2017:**

Anbefales med bemærkning om, at Teknik- og Miljøudvalget
ønsker løsningen i forhold til projekt 182 fremlagt til godkendelse.

**Økonomiudvalgets møde den 19.
april 2017:**

Anbefales.

**Bilag**

|  |  |
| --- | --- |
| Bilag 1 - Forslag til prioritering af trafiksikkerhedsprojekter i 2017 og oversigt over ønsker | 326-2017-112538 |